અમેરિકા ચૂંટણી પરિણામ : જો બાઇડન અને ટ્રમ્પ વચ્ચે ટાઈ પડે તો શું થાય?\nજો બાઇડન અને ડોનાલ્ડ ટ્રમ્પ

અમેરિકાની રાષ્ટ્રપતિપદની ચૂંટણી અંગે અહીં કેટલા મહત્ત્વના સવાલોના જવાબ રજૂ કરાયા છે.

ટાઈ થાય તો શું થશે? - ચિંગા, ચીન

અમેરિકાની ચૂંટણીમાં 538 ઇલેક્ટોરલ મત જીતવાના હોય છે. તેમાં દરેક રાજ્યના ચોક્કસ સંખ્યામાં ઇલેક્ટર્સ હોય છે અને તેનો આધાર લગભગ તે રાજ્યની વસતી પર રહેલો છે.

એટલે કે બંને ઉમેદવારને 269 વોટ મળે તો ટાઈ થશે. જોકે, તેની શક્યતા બહુ ઓછી છે.

ઇલેક્ટોરલ કૉલેજમાં કોઈ પણ ઉમેદવારને બહુમતી નહીં મળે તો યુએસ કૉંગ્રેસે આગળનો નિર્ણય લેવાનો રહેશે.

2020ની ચૂંટણીમાં ચૂંટાયેલા કૉંગ્રેસના સભ્યોએ આ જવાબદારી લેવાની રહેશે.

પ્રતિનિધિ સભા (હાઉસ ઑફ રિપ્રેઝન્ટેટિવ્સ) રાષ્ટ્રપતિની પસંદગી નક્કી કરવા માટે મતદાન કરશે જેમાં દરેક રાજ્યના ડેલિગેશન પાસે એક વોટ હશે. રાષ્ટ્રપતિ બનવા માટે ઉમેદવારે 26 વોટની બહુમતી મેળવવી પડશે.

સૅનેટ દ્વારા ઉપરાષ્ટ્રપતિની પસંદગી કરાશે જેમાં તમામ 100 સૅનેટર્સના એક-એક મત હશે.

શું ડોનાલ્ડ ટ્રમ્પ આ ચૂંટણીનાં પરિણામોને પડકારવા પ્રયાસ કરશે? - બેસેલ, ઇઝરાયલ

બિલ ક્લિન્ટન 1993-2001 સુધી રાષ્ટ્રપતિ રહ્યા હતા

હા. બંને કેમ્પેઇને જણાવ્યું છે કે તેઓ ચૂંટણી પછી કાનૂની લડતનો સામનો કરવા માટે તૈયારી કરી રહ્યા છે.

તેઓ મોટાં ભાગનાં રાજ્યોમાં પુનઃમતગણતરીની માગણી કરવાનો અધિકાર ધરાવે છે, ખાસ કરીને જ્યારે ભારે રસાકસીમાં પરિણામ આવે ત્યારે.

આ વર્ષે પોસ્ટલ વોટિંગમાં વધારો થયો છે. તેથી આ બૅલેટ્સની કાયદેસરતાને કોર્ટમાં પડકારવામાં આવે તેવી શક્યતા છે.

આ કેસ અમેરિકાની સુપ્રીમ કોર્ટમાં જઈ શકે છે જે અમેરિકામાં સર્વોચ્ચ કાનૂની ઑથૉરિટી છે.

વર્ષ 2000માં આવું જ થયું હતું જ્યારે સુપ્રીમ કોર્ટે ફ્લોરિડામાં ફેરમતગણતરી અટકાવી હતી અને રિપબ્લિકન પાર્ટીના જ્યોર્જ ડબલ્યુ બુશની તરફેણમાં ચુકાદો આપ્યો હતો, જેઓ રાષ્ટ્રપતિ બન્યા હતા.

આખી દુનિયામાં લગભગ બધા લોકો આ "ઇલેક્ટોરલ કૉલેજ"ના નૉનસેન્સથી ત્રાસી ગયા છે. અમેરિકાની ચૂંટણીમાં માત્ર બહુમતીના વોટને ધ્યાનમાં લઈને ઇલેક્ટોરલ કૉલેજને પડતું મૂકવામાં આવે તે કેટલી હદે શક્ય છે? - જુડી, BC, કૅનેડા

કેલિફોર્નિયામાં મતદાન

અમેરિકાની ઇલેક્ટોરલ પ્રણાલી તેના બંધારણમાં જ ઘડવામાં આવી છે તેથી તેને બદલવા માટે બંધારણીય સુધારાની જરૂર પડે.

તેના માટે સૅનેટ તથા હાઉસ ઑફ રિપ્રેઝન્ટેટિવ્ઝ (પ્રતિનિધિ સભા) એમ બંને જગ્યાએ બે-તૃતીયાંશ બહુમતીથી અથવા તેટલા જ પ્રમાણમાં સ્ટેટ લેજિસ્લેચર દ્વારા...\n\ntl;dr:
ઉમેદવારો પરિણામને કઈ રીતે પડકારી શકશે? તથા કેટલાક વોટનું મૂલ્ય બીજા વોટ કરતા શા માટે વધારે હોય છે?